Ghamidi Sahab And Prohibition Of Alcohol
غامدی صاحب کے نزدیک سدِّ ذرائع کہ وہ احکامات جو خدا خود دے، ان کا درجہ عام سدِّ ذرائع(؟ یعنی کوئی سدِّ ذریعہ جو فقیہ یا رسول طے کرے) سے الگ ہے؟۔ ایک جگہ انہوں نے نکاح سے پہلے بھی زنا کی حرمت اصلًا خدا کا ممنوع کیا ہوا سدِّ ذریعہ کہا ہے۔ تو کیا خدا کے بتائے ہوئے سدِّ ذرائع قانونی طور پر ویسے ہی حرام ہیں جیسے باقی پانچ کیٹیگریز؟ https://www.youtube.com/watch?v=bjL84qHXn68
جی وہ آپ نے ٹھیک ٹھیک سمجھا دیا۔ میرا سوال یہ ہے کہ سدّ ذریعہ کی کیٹیگری ہی اس لیے غامدی صاحب نے بنائی ہوگی کہ اصل حرمت کو اور اُس تک پہنچنے کے راستوں کے درمیان فرق قائم کر دیا جائے۔ مگر جب آپ یہ کہتے ہیں کہ سدّ ذریعہ کی شدت کے لحاظ سے اقسام ہیں اور شدید ترین سطح پر سدّ ذریعہ کی ممانعت اور اصل حرمت دونوں برابر ہو جاتی ہیں تو یہاں آپ نے اصل میں جو توازن دو چیزوں میں قائم کیا تھا( یعنی: حرام اور سدّ ذریعہ) وہ ختم ہو گیا۔ مثال کے طور پر اصل حرمت زنا ہے اور غضِ بصر سدّ ذریعہ، تو یہ سمجھ آتی ہے کہ دونوں میں فرق ہے؛ مگر جب آپ یہ کہہ دیں کہ اصل حرمت تو شادی کے بعد زنا ہے لیکن شادی کے پہلے کا زنا سدّ ذریعہ ہے، مگر نتیجے کے اعتبار سے دونوں حرام ہیں، تو آپ نے صرف نام کا فرق رکھا ہے اور نتیجتاً کیٹیگریز میں توازن ختم کر دیا ہے۔